אליפות אירופה בכדורגל נשים עד גיל 19

אליפות אירופה בכדורגל נשים עד גיל 19 (באנגלית: UEFA Women's Under-19 Championship) הוא טורניר כדורגל נשים שנתי, המאורגן על ידי אופ"א, המיועד לכדורגלניות מתחת לגיל 19. הטורניר הראשון נערך בשנת 1998, וכלל נבחרות שמורכבות מכדורגלניות עד גיל 18. ארבע שנים לאחר מכן, בטורניר של 2002, עלה גיל המקסימום מ-18 ל-19. באותה שנה גם נקבע שהאליפות תשמש כטורניר המוקדמות לגביע העולם עד גיל 20.

מבנה התחרות
בשנת 2020 נקבע שמבנה התחרות ישתנה ושלבי המוקדמות יערכו בפורמט הדומה לליגת האומות. הקבוצות חולקו על פי דירוגן לשתי ליגות. ליגה ראשונה בכירה (A) וליגה שנייה (B) כשקיימת אפשרות במהלך העונה לעלות לליגה הראשונה או לרדת לשנייה ולכל קבוצה קיימת אפשרות לעלות לאליפות עצמה ולזכות בתואר.

בסיבוב הראשון, הקבוצות בכל ליגה חולקו לבתים בני 4-5 קבוצות ובכל בית נערך טורניר באחת מארצות הבית ובמסגרתו כל קבוצה תשחק פעם אחת מול היריבות. הקבוצות שיסיימו אחרונות בבתי הליגה הראשונה ירדו לשנייה והראשונות בליגה השנייה יעלו לראשונה.

בסיבוב השני שוב הקבוצות בכל ליגה מחולקות לבתים בני 4-5 קבוצות ובכל בית נערך טורניר באחת מארצות הבית ובמסגרתו כל קבוצה תשחק פעם אחת מול היריבות. הקבוצות שיסיימו ראשונות בליגה הראשונה (A) מעפילות לשלב הגמר. הקבוצות שיסיימו אחרונות בבתי הליגה הראשונה ירדו לשנייה והראשונות בליגה השנייה יעלו לראשונה לקראת משחקי העונה הבאה.

בשלב הגמר יתחרו שבע הנבחרות שהעפילו מהשלבים המוקדמים והנבחרת המארחת. את שמונה הנבחרות מחלקים לשני בתים, ומהם עולות שתי הנבחרות הראשונות לחצי הגמר. שתי הנבחרות המנצחות בחצי הגמר עולות לגמר, והמנצחת בו היא האלופה.

עד שנת 2019, האליפות כללה שלושה שלבים: שלב המוקדמות הראשון שכולל את כל הנבחרות הצעירות של אירופה, שלב שני (שלב העילית) שבו התחרו 28 הנבחרות שעלו מהשלב הראשון ושלב הגמר.

קיום התחרות בישראל
ב-20 במרץ 2012 הוחלט בוועד הפועל של אופ"א כי ישראל תארח את האליפות ב-2015, ובעקבות כך הובטח מקומה של הנבחרת בטורניר הגמר. בנוסף נקבע, שהשופטת הישראלית לילך אסולין, תשמש כאחת משתי השופטות הרביעיות של הטורניר.

תוצאות הטורנירים
שנהמארחתאלופהתוצאהסגנית1998התקיים במספר מדינות  בשיטת בית-חוץ דנמרק2 - 02 - 3 צרפת1999 שוודיהלא נערך גרמניה2000 גרמניה4 - 2 ספרד2001 גרמניה3 - 2 נורווגיה2002 גרמניה3 - 1 צרפת2003 צרפת2 - 0 נורווגיה2004 ספרד2 - 1 גרמניה2005 רוסיה2 - 26 - 5 (פנדלים) צרפת2006 גרמניה3 - 0 צרפת2007 גרמניה2 - 0 (הארכה) אנגליה2008 איטליה1 - 0 נורווגיה2009 אנגליה2 - 0 שוודיה2010 צרפת2 - 1 אנגליה2011 גרמניה8 - 1 נורווגיה2012 שוודיה1 - 0 (הארכה) ספרד2013 צרפת2 - 0 (הארכה) אנגליה2014 הולנד1 - 0 ספרד2015 שוודיה3 - 1 ספרד2016 צרפת2 - 1 ספרד2017 ספרד3 - 2 צרפת2018 ספרד1 - 0 גרמניה2019 צרפת2 - 1 גרמניה2020 לא התקיימה עקב מגפת הקורונה2021 לא התקיימה עקב מגפת הקורונה2022 ספרד2 - 1 נורווגיה2023 ספרד0 - 03 - 2 (פנדלים) גרמניה2024 ספרד2 - 1 (הארכה) הולנד

קישורים חיצוניים

הערות שוליים

ֻ
*
*
קטגוריה:תחרויות כדורגל נשים באירופה